José Arrue

José Arrue Valle (Abando —gaur egun Bilbo—, 1885eko irailaren 1a - Laudio, 1977ko apirilaren 5a) euskal margolaria izan zen.

Biografia 
Hiru anaia artista, Alberto, Ramiro eta Ricardo, izan zituen eta Bilbon ikasten hasi bazen ere, gero Bartzelona, Paris eta Milanen ikasi zuen. 1908an etxera itzuli eta klaseak eman zituen Arte eta Lanbide Eskolan. El Coitao astekariaren eta Euskal Artisten Erakundearen sortzaileetako bat izan zen. Bere lanetan euskal gaiak landu zituen batez ere, sari batzuk lortuz.

Zezenketarekiko zuen zaletasuna zela-eta, 1909ko urriaren 17an toreatzaile gisa debutatu zuen Bilbon.

Erreferentziak 

Bizkaiko margolariak
Euskal Herriko toreatzaileak
Bilbotarrak
Abandotarrak